Каталонскія нацыяналісты не знаходзяць сабе месца. Усе мясцовыя газеты ніяк не могуць узяць у галаву, чаму ўсе футбольныя каментатары ў рэпартажах з чэмпіянату свету ўпарта называюць іспанскую зборную іспанскай, а не каталонскай. Сапраўды, калі паглядзець на склад гульцоў зборнай Іспаніі, атрымліваецца, што большасць з іх гуляюць за “Барсу. Футбол даўно ўжо стаў сродкам дэманстрацыі рэгіёнамі свайго пратэсту супраць цэнтралізму. У клубах, якія прадстаўляюць гарады Краіны баскаў і Галіцыі, дзейнічае правіла браць у каманду юнакоў выключна з мясцовых спартыўных школ.